ROZHODNUTIE KOMISIE
z 27. septembra 2007,
ktorým sa mení dopĺňa rozhodnutie 2006/802/ES s cieľom predĺžiť obdobie uplatňovania plánov na eradikáciu klasického moru ošípaných u diviakov a plány núdzového očkovania diviakov a ošípaných v chovoch proti tomuto ochoreniu v Rumunsku
[oznámené pod číslom K(2007) 4458]
(Iba rumunské znenie je autentické)
(2007/625/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä jej článok 16 ods. 1 druhý pododsek a článok 19 ods. 3 druhý pododsek a článok 20 ods. 2 štvrtý pododsek,
keďže:
(1)
Rozhodnutie Komisie 2006/802/ES z 23. novembra 2006, ktorým sa schvaľujú plány na eradikáciu klasického moru ošípaných u diviakov a plány núdzového očkovania diviakov a ošípaných v chovoch proti tomuto ochoreniu v Rumunsku (2), sa prijalo ako jedno z opatrení na boj proti klasickému moru ošípaných.
(2)
Rumunské orgány informovali Komisiu o vývoji tohto ochorenia v Rumunsku.
(3)
Vzhľadom na epidemiologickú situáciu v Rumunsku je vhodné predĺžiť obdobie uplatňovania schválených plánov na eradikáciu a núdzové očkovanie.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Článok 8 rozhodnutia 2006/802/ES sa nahrádza týmto znením:
„Článok 8
Uplatňovanie
Toto rozhodnutie sa uplatňuje do 31. decembra 2007.“
Článok 2
Toto rozhodnutie je určené Rumunskej republike.
V Bruseli 27. septembra 2007